Na podlagi drugega odstavka 11. člena Zakona o finančni upravi (Uradni list RS, št. 25/14, 39/22 in 14/23), tretjega odstavka 23. člena Akta o notranji organizaciji in sistemizaciji delovnih mest v Finančni upravi Republike Slovenije, št. 010-6/2016-198 z dne 13. 2. 2019 s spremembami in dopolnitvami, ter drugega odstavka 13. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US, 163/22 in 109/23 – odl. US), izdajam

**NAVODILO**

**O SPREMEMBI NAVODILA O IZVAJANJU POSTOPKA SPROSTITVE BLAGA V PROSTI PROMET S PLAČILA DDV OPROŠČENO DOBAVO BLAGA V DRUGO DRŽAVO ČLANICO, št. 3/2020 (2)**

1. V Navodilu o izvajanju postopka sprostitve blaga v prosti promet s plačila DDV oproščeno dobavo blaga v drugo državo članico, št. 3/2020 (v nadaljevanju: Navodilo) se za 32 točko doda nova 32.a točka, ki se glasi:

*»K carinski deklaracije je vedno treba priložiti dokumente v obliki e-prilog:*

* *račun za namene določitve carinske vrednosti;*
* *kadar uvoznik proda blago prejemniku blaga v drugo državo članico, račun, ki ga uvoznik izda temu prejemniku;*
* *dokaz, da da je uvoženo blago namenjeno, da se odpelje ali odpošlje iz Slovenije v drugo državo članico.«.*
1. V 36. točki navodila se črta besedilo: *»(če ta oseba ni identificirana za namene DDV v Sloveniji, navede identifikacijsko številko za DDV, pod katero je zastopana oseba identificirana za namene DDV v državi članici sedeža – polje 10 obrazca RP-O)«.*
2. 43. točka navodila se spremeni tako, da se glasi:

*»43. DDV od uvoza se obračuna, kadar niso izpolnjeni pogoji iz 4. točke prvega odstavka 50. člena ZDDV-1 v povezavi z drugim odstavkom 50. člena ZDDV-1 in 46. členom ZDDV-1.*

*V skladu s 6. točko prvega odstavka 76. člena ZDDV-1 mora DDV pri uvozu blaga plačati carinski dolžnik, določen v skladu s carinskimi predpisi, oziroma prejemnik blaga. V skladu s šestim odstavkom 77. člena ZDDV-1 pa se pri uvozu blaga DDV plačuje, kot bi bil uvozna dajatev.*

*Če se ob naknadnem preverjanju izkaže, da pogoji za oprostitev niso bili izpolnjeni, je oseba zavezana naknadno plačati DDV. Če so izpolnjeni pogoji za dobavo blaga in je oseba sodelovala v utaji, je potrebno dokazovanje vedenja, da se na podlagi objektivnih elementov ugotovi, da je vedela ali bi morala vedeti, da so bile dobave, ki so sledile zadevnim uvozom, del utaje, ki jo je storil pridobitelj, in da ni sprejela vseh razumnih ukrepov, ki bi jih lahko, zato da bi to utajo preprečila (sodba Sodišča EU v zadevi C-528/17 in nadaljnje).«.*

To navodilo začne veljati 1.1. 2024

Številka:

Datum:

 ,

Priloga:

* Prečiščeno besedilo Navodila o izvajanju postopka sprostitve blaga v prosti promet s plačila DDV oproščeno dobavo blaga v drugo državo članico, št. 3/2020 (2)

Objava:

* Intranet
* Internet